காஞ்சி (சொல்)
'''காஞ்சி''' எனும் சொற்பயன்பாடு.
 
 ;காஞ்சிபுரம்
 :காஞ்சி-மரம் மிகுதியாக இருந்த ஊர் காஞ்சி. இதனைக் [[காஞ்சிபுரம்]], கச்சி என்றெல்லாம் வழங்குகின்றனர். சங்ககால மன்னன் தொண்டைமான் இளந்திரையன் கச்சியோன் எனப் பாராட்டப்பட்டுள்ளான்.
 ;காஞ்சி ஆறு
 :காஞ்சி என்பது சேரநாட்டில் ஓர் ஆறு &lt;ref&gt;பதிற்றுப்பத்து 48&lt;/ref&gt;
 ;காஞ்சித்திணை
 :காஞ்சிப் பூவைச் சூடிக்கொண்டு போரிடுவது [[காஞ்சித்திணை]].
 :தொல்காப்பியம் கூறும் புறத்திணை ஏழில் காஞ்சித்திணை ஒன்று. இறந்தவர்களுக்காக இரங்கல், இறந்தவருடன் தானும் முடிதல் முதலான செய்திகளைக் கூறுவது தொல்காப்பியர் காட்டும் காஞ்சித்திணை.
 :[[ஐயனாரிதனார்]] என்னும் ஒன்பதாம் நூற்றாண்டுப் புலவர் தாம் எழுதிய [[புறப்பொருள் வெண்பாமாலை]] என்னும் நூலில் புறப்பொருளைப் பன்னிரண்டு திணைகளாக வகுத்துள்ளார். அவற்றில் பகைவனை வெல்லக் கருதியவன் வஞ்சிப்பூ சூடிப் போருக்குக் செல்வான் என்றும், அவனது போரை எதிர்கொண்டு தாக்குபவன் காஞ்சிமலர் சூடிப் போரிடுவான் என்றும் இவர் குறிப்பிடுகிறார்.
 ;காஞ்சிப்பாடல்
 :காஞ்சி என்னும் சொல் இறந்தவரைக் குறிக்கும்.&lt;ref&gt;காஞ்சி சான்ற வயவர் பதிற்றுப்பத்து 65&lt;/ref&gt;
 :பிணம் கிடக்கும்போது வெளியில் இசை முழக்கத்துடன் பாடப்படும் பாடல் காஞ்சிப் பாடல்.&lt;ref&gt;புறம் 281, 296,&lt;/ref&gt;
 ;காஞ்சி அணி
 :மேகலை, காஞ்சி, வாகுவளையம் – ஆகியவை மகளிர் இடையில் அணியும் அணிகலன்கள்.&lt;ref&gt;பரிபாடல் 7-47&lt;/ref&gt;
 
 == சங்கப்பாடல்களில் காஞ்சிமலர் ==
 :காஞ்சி மரத்துக்குச் செம்மருது என்னும் பெயரும் உண்டு.&lt;ref&gt;முடக்காஞ்சிச் செம்மருதின் மடக்கண்ண மயில் ஆல - பொருநராற்றுப்படை 189&lt;/ref&gt;
 
 === மரம் ===
 *குறைந்த உயரத்திலேயே கிளைகள் விடும்.&lt;ref&gt;நறும்பூங் கோதை தொடுத்த நாள்சினைக் குறுங்கால் காஞ்சி - சிறுபாணாற்றுப்படை 179&lt;/ref&gt;
 *பசுமையான இலைகளை உடைய குருகு என்னும் கொடி குறுங்கால் காஞ்சி மரத்தில் ஏறிப் படர்ந்து பூத்துக் கிடக்கும்&lt;ref&gt;பெரும்பாணாற்றுப்படை 375&lt;/ref&gt;
 *ஆற்றோர ஊர்கள் வெள்ளத்தால் தாக்கப்படுவதிலிருந்து காப்பாற்றும் மரங்களாகய்க் காஞ்சி மரங்கள் இருந்தன.&lt;ref&gt;மலைபடுகடாம் 449&lt;/ref&gt;
 *காஞ்சிப் பூக்கள் அதன் நனை பருவத்தில் மீன் போலத் தோற்றமளிக்கும் &lt;ref&gt;ஐங்குறுநூறு 1&lt;/ref&gt;
 *பூக்கள் மரத்தில் இருக்கும்போதே அதன் தாதுகள் கொட்டும் &lt;ref&gt;அகம் 56&lt;/ref&gt;
 *காஞ்சிப்பூவின் மணத்தை வதுவை நாற்றம் என்றனர்  &lt;ref&gt;அகம் 25&lt;/ref&gt;
 *மணல் மலிந்த ற்றுத் துறைகளில் மருதும் காஞ்சியும் நெருங்கி வளரும் &lt;ref&gt;பதிற்றுப்பத்து 23&lt;/ref&gt;
 *காஞ்சிமரம் காமன் போல் அழகு மிக்கது.&lt;ref&gt;மீனேற்றுக் கொடியோன் போல் மிஞிறு ஆர்க்கும் காஞ்சி - கலித்தொகை 26-3&lt;/ref&gt;
 *மயில்&lt;ref&gt;பொருநராற்றுப்படை 189&lt;/ref&gt; மணிச்சிரல் என்னும் மீன்கொத்தி &lt;ref&gt;சிறுபாணாற்றுப்படை 179&lt;/ref&gt; குயில் &lt;ref&gt;கலித்தொகை 34-8&lt;/ref&gt; முதலான பறவைகள் காஞ்சி காஞ்சி மரத்தில் இருப்பிடம் கொள்வதை விரும்பும்.
 
 === பயன்பாடு ===
 *காஞ்சி இலைகளை ஆயர் தம் ஆடுமாடுகளுக்குத் தீனியாக அறுத்துப் போடுவர் &lt;ref&gt;பதிற்றுப்பத்து 62&lt;/ref&gt;
 *காஞ்சி தழைக்காக வெட்டப்படும்  &lt;ref&gt;கொய்குழை அகை காஞ்சி - கலித்தொகை 74-5&lt;/ref&gt;
 *மகளிர் குவித்து விளையாடிய 99 மலர்களில் காஞ்சியும் ஒன்று.&lt;ref&gt;குறிஞ்சிப்பாட்டு 84&lt;/ref&gt;
 *அமரும் இருக்கைகள் காஞ்சித் தழையில் செய்யப்படுவது உண்டு.&lt;ref&gt;அமரும் உழவர் காஞ்சியம் குறுந்தறி குத்தி – அகம் 346&lt;/ref&gt;
 *காஞ்சித் தளிர்களை ஆரமாகக் கட்டி அணிந்துகொள்வர் &lt;ref&gt;புறம் 344&lt;/ref&gt;
 
 ==== மகிழ்வு ====
 *காஞ்சி மரத்தடியில் அதன் உதிர்-பூ எருவின் மேல் மகளிர் குரவை ஆடுவர்.&lt;ref&gt;கலித்தொகை 108-60&lt;/ref&gt;&lt;ref&gt;அகம் 336&lt;/ref&gt;
 *மகளிர் வள்ளைப் பாட்டில் ஊர்வளம் பாடி காஞ்சி நிழலில் நெல் குற்றுவர்.&lt;ref&gt;அகம் 286&lt;/ref&gt;
 *மகளிர் குவித்து விளையாடிய 99 மலர்களில் காஞ்சியும் ஒன்று.&lt;ref&gt;குறிஞ்சிப்பாட்டு 84&lt;/ref&gt;
 
 == மேற்கோள் குறிப்பு ==
 {{Reflist}}
 
 {{Commons category|Trewia nudiflora}}
 
 {{சங்ககால மலர்கள்}}
 [[பகுப்பு:சங்க இலக்கியம்]]